2. Põhitähelepanu noorte ning pikka aega tööturult eemal olnute tööpuuduse vähendamisele. Inimeste parim võimalus tööturul edukas olla seisneb heas hariduses. Seetõttu pöörame enim tähelepanu inimeste hariduse ja kutseoskuste tõstmisele, mis võimaldavad neil tööturul taotleda paremaid tingimusi ja palka. Inimesed peavad nende endi poolt töötuskindlustuseks makstavaid vahendeid saama kasutada ka ümber- ja täiendõppeks või muuks tegevuseks, mis aitab nad tagasi tööle. Parandame töötukassa võimet aidata inimesi uue töökoha leidmisel, pakkudes kiiremat teenust, tänapäevaseid IT-võimalusi ning personaalsemat lähenemist. Toetame pikka aega lastega kodus olnud emade tööturule tagasipöördumist.